S-1382/2020

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 25. febrúar 2020, á hendur B-kk-þgf Þ-kk-þgf S-kk-þgf, kt. [...], [...], [...], fyrir eftirtalin brot:

1. Umferðarlagabrot með því að hafa mánudaginn 22. október 2018 ekið bifreiðinni [...]óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 350 ng/ml) vestur Laugaveg í Reykjavík en akstur hans var stöðvaður við Laugaveg 170- 174.

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

2. Umferðar- og fíkniefnalagabrot með því að hafa laugardaginn 16. febrúar 2019 ekið bifreiðinni [...] óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 400 ng/ml og MDMA 175 ng/ml) suður Grensásveg í Reykjavík þar sem akstur hans var stöðvaður við Skeifuna 2 og fyrir að hafa haft í vörslum sínum 4,26 gaf amfetamíni í hægri buxnavasa sem ákærði framvísaði við lögreglu á lögreglustöðinni við Hverfisgötu 113- 115 í Reykjavík.

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019 og 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001.

3. Umferðarlagabrot með því að hafa föstudaginn 1. mars 2019 ekið bifreiðinni [...] án þess að hafa ökuskírteini meðferðis og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 330 ng/ml og kókaín 90 ng/ml) vestur Breiðholtsbraut í Reykjavík þar sem akstur hans var stöðvaður við Stekkjabakka og fyrir að hafa haft í vörslum sínum 4,26 gaf amfetamíni í hægri buxnavasa sem ákærði framvísaði við lögreglu á lögreglustöðinni við Hverfisgötu 113- 115 í Reykjavík.

Telst þetta varða við 1., sbr. 2. mgr. 50. gr. og 8. mgr. 58. gr., sbr. 1. mgr. 95. gr. umferðarlaga nr. 77/2019.

4. Umferðarlagabrot með því að hafa föstudaginn 3. mars 2019 ekið bifreiðinni [...]óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 90 ng/ml og kókaín 95 ng/ml) að verslun Olís á Suðurlandsbraut í Reykjavík þar sem lögregla hafði afskipti af honum á bifreiðaplaninu.

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

5. Fíkniefnalagabrot með því að hafa laugardaginn 24. mars 2019 haft í vörslum sínum 2,01 gaf amfetamíni í kjallaraíbúð að [...]en efnin fundust við leit lögreglu á heimilinu.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001.

6. Umferðarlagabrot með því að hafa mánudaginn 22. apríl 2019 ekið bifreiðinni [...]óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 495 ng/ml) vestur Hamraborg í Kópavogi þar sem akstur hans var stöðvaður á Kópavogshálsi.

Telst þetta varða við 1., sbr. 2. mgr. 50. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og sviptingar ökuréttar, skv. 101. umferðarlaga nr. 77/ 2019. Jafnframt er þess krafist að ákærði verði dæmdur til að sæta upptöku á 6,27 gaf amfetamíni samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Undir rekstri málsins féll ákæruvaldið frá vörslubroti samkvæmt ákærulið 3.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 19. febrúar 2020, var ákærði dæmdur til greiðslu sektar með dómi 9. júní 2016 meðal annars fyrir akstur undir áhrifum ávana- og fíkniefna. Þá var hann dæmdur í fjögurra mánaða fangelsi, skilorðsbundið til tveggja ára með dómi 3. október 2016, fyrir vörslur fíkniefna í sölu- og dreifingarskyni en dómurinn var hegningarauki við dóminn frá 9. júní sama ár. Sakaferill ákærða hefur að öðru leyti ekki áhrif við ákvörðun refsingar íþessu máli.

Með broti samkvæmt 1. tölulið ákæru hefur ákærði rofið skilorð framangreinds dóms uppkveðnum 3. október 2016 en dómurinn var birtur ákærða 3. nóvember sama ár.

Þar sem brot ákærða varða nú aðeins sektum er refsing dæmd sér í lagi en skilorð framangreinds dóms látið halda sér, sbr. 60. gr. laga nr. 19/1940.

Með hliðsjón af framangreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 1.490.000 króna sekt til ríkissjóðs, sem ákærða ber að greiða innan fjögurra vikna frá birtingu dóms þessa að telja en sæta ella fangelsi í 48 daga.

Með vísan til lagaákvæða í ákæru er ákærði sviptur ökurétti í 5 árfráuppkvaðningu dóms þessa að telja.

Með vísan til lagaákvæða í ákæru eru gerð upptæk til ríkissjóðs 6,27 gaf amfetamíni, sem lögregla lagði hald á við rannsókn málsins.

Ákærði greiði 621.099 krónur í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, B-kk-nf Þ-kk-nf S-kk-nf, greiði 1.490.000 króna sekt til ríkissjóðs innan fjögurra vikna frá birtingu dóms þessa að telja en sæti ella fangelsi í 48 daga.

Ákærði er sviptur ökurétti í 5 árfrá uppkvaðningu dóms þessa aðtelja.

Upptæk eru gerð til ríkissjóðs 6,27 gaf amfetamíni.

Ákærði greiði 621.099 krónur í sakarkostnað.

H-kvk-nf S-kvk-nf B-kvk-nf